"ఆర్ యు మ్యారీడ్ ?''  చిత్రం ప్రారంభం
Highlights
కొత్త హీరో మౌర్యను '' ఆర్ యు మ్యారీడ్ ?'' అంటున్న నూతన నటి చరిష్మా
సెవెన్ హిల్స్ ఆర్ట్ ప్రొడక్షన్స్ పతాకంపై తెరకెక్కుతున్న  '' ఆర్ యు మ్యారీడ్ ?'' మూవీ
ముహూర్తం సన్నివేశానికి క్లాప్ కొట్టిన ప్రముఖ నిర్మాత మల్కాపురం శివకుమార్
మౌర్య ,కరిష్మా హీరో హీరోయిన్లుగా సెవెన్ హిల్స్ ఆర్ట్ ప్రొడక్షన్స్ సంస్థ  తమ ద్వితీయ చిత్రం గా నిర్మిస్తున్న సినిమా '' ఆర్ యు మ్యారీడ్ ?'' .రొమాంటిక్ లవ్ థ్రిల్లర్ గా రూపొందుతున్న ఈ చిత్రానికి  అళహరి దర్శక నిర్మాత. ఫిలిం ఛాంబర్ లో ప్రారంభమైన ఈ సినిమా వేడుకకు పలువురు సినీ రాజకీయ ప్రముఖులు హాజరయ్యి యూనిట్ కి  శుభాకాంక్షలు తెలిపారు.
 
హీరో హీరోయిన్ ల మీద  చిత్రీకరించిన ముహూర్తపు సన్నివేశానికి ప్రముఖ నిర్మాత మల్కాపురం శివకుమార్ క్లాప్ నివ్వగా ,,ప్రవాస భారతీయుడు చిట్టిమల్ల రఘు కెమెరా స్విచ్ ఆన్ చేసారు..ఈ సందర్భంగా దర్శక నిర్మాత అళహరి మాట్లాడుతూ '' ఎవరి ఊహలకు అందని విధం గా  ఈ చిత్రాన్ని రూపొందిస్తున్నాను..గ్రాఫిక్ వర్క్ తో  భారీ బడ్జెట్ లో  నిర్మితమవుతున్న ఈ చిత్రం రెగ్యులర్ షూటింగ్ అక్టోబర్ 23 నుండి ప్రారంభం అవుతుంది. పెళ్లీడుకొచ్చిన యువతీ యువకుల భావోద్వేగాలను, ప్రసుత జనరేషన్ లైఫ్ స్టైల్ ని  ఈ సినిమా ద్వారా చూపించనున్నాము. అన్ని వర్గాల ప్రేక్షకులను ఆకట్టుకునే రీతి లో ఈ చిత్రాన్ని రూపొందిస్తున్నామని'' చెప్పారు.
 
మల్కాపురం శివ కుమార్ మాట్లాడుతూ..చక్కని కాన్సెప్ట్ తో నిర్మితమవుతున్న సినిమా ఇది అని చెప్పారు. '' కాన్సెప్ట్ నచ్చి ఈ ప్రాజెక్టులో భాగస్వామినయ్యానని ఎన్.ఆర్. ఐ. చిట్టిమల్ల రఘు చెప్పారు.. ఈ కార్యక్రమంలో  కెమెరా మెన్  నర్సింగ్ రావు, సంగీత దర్శకుడు జయ సూర్య ,రచయిత కాంచనపల్లి రాజేంద్రబాబు తదితరులు పాల్గొన్నారు.
Last Updated 26, Mar 2018, 12:01 AM IST